Mod-all ez eus ivez ar moaioù zoomorf, hag a ziskouez tud hanter loen, kizellet e-barzh un tamm koad kamm. Gwaregoù an abrant bras o deus, echuiñ a ra o fri en un tric'horn, krec'h ar c'hlopenn a zo ront, ar vrec'h 'zo skoachet dindan ar c'horf hag a echu a-wechoù gant bizied hir, staget eo an div gar, evit echuiñ al livenn-gein ez eus un aveler e stumm ul lost labous, arouez hag a vez kavet war ar moai tangata manu (an den-labous).